Diari Oficial de la Generalitat Valenciana


Sumari del DOGV 7789, del 24-05-2016 (2016/3291)

Notificació de la sentència dictada en el procediment de guarda i custòdia número 1115/2012.
--------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3291


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1115/2012. [2016/3291]  
Família, guarda, custòdia o aliments de fills menors no matrimonials no consensuats número 001115/2012-H  
Demandant: Érika Carbajal Cabrera.  
Procurador: Francisco Javier Baixauli Martínez.  
Demandat: Fernando Emigio Vargas Gonzales.  
Procurador/a: -  
José Esteban Briz Recio, lletrat de l'Administració Justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001115/2012, a instàncies d'Érika Carbajal Cabrera, representada pel procurador Francisco Javier Baixauli Martínez, contra Fernando Emigio Vargas Gonzales, en situació de rebel·lia, en les quals, en data 21 de juliol de 2015, s'ha dictat sentència la part dispositiva de la qual és com segueix:  
  
«Estime la demanda interposada pel procurador Francisco Javier Baixauli Martínez, en nom i representació d'Érika Carbajal Cabrera, contra Fernando Emigio Vargas Gonzales, i dispose les mesures següents:  
1. Guarda i custòdia: s'atribueix a la mare, Érika Carbajal Cabrera, de la filla menor dels litigants, i se li atribueix també l'exercici exclusiu de la pàtria potestat.  
2. Se suspén el règim de visites paternofilial a Fernando Emigio Vargas Gonzales de la seua filla menor, [?].  
3. Pensió alimentària: serà a càrrec de Fernando Emigio Vargas Gonzales a favor de la seua filla menor d'edat, fixada en 180 euros al mes, quantitat que ingressarà en el compte que designe Érika Carbajal Cabrera a aquest efecte dins dels cinc primers dies de cada mes, i que s'actualitzarà anualment d'acord amb les variacions que experimente l'índex de preus al consum que publique l'Institut Nacional d'Estadística o l'organisme que el substituïsca.  
4. Despeses extraordinàries: el progenitor contribuirà a mitges a les despeses extraordinàries de sanitat i educació que genere la seua filla menor.  
Cada part abonarà les costes processals causades a la seua instància i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a terme el que s'ha disposat. El recurs s'ha d'interposar per escrit en el termini de 20 dies, amb expressió de la infracció comesa al parer del recurrent. Sense aquests requisits no s'admetrà el recurs (art. 451 i 452 LECn). Cal consignar 50 euros en la clau 02 del compte de dipòsits i consignacions d'aquest jutjat, segons disposa la Llei Ogànica 1/2009, de 3 de novembre, i acreditar-ne la consignació, tret d'aquells litigants que tinguen el benefici de justícia gratuïta. Si no s'efectua el depòsit, es podrà esmenar el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.  
Publicació. L'anterior sentència ha sigut donada, llegida i publicada pel jutge/essa que la va dictar mentre celebrava audiència pública en el dia d'avui, de la qual cosa jo, el secretari/ària judicial, done fe. València.»  
  
I perquè valga de notificació de forma deguda a Fernando Emigio Vargas Gonzales, en rebel·lia, expedisc i firme aquest edicte.  
  
València, 9 de maig de 2016.- El lletrat de l'Administració de Justícia: José Esteban Briz Recio.